**RÁMCOVÁ DOHODA číslo RD/...............**

na dodávku tovarov uzavretá podľa § 56 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a v zmysle ustanovenia § 261 odst. 2 Obchodného zákonníka.

**Kupujúci :**

Názov**:**  **Zoologická záhrada Košice**

Sídlo: Ulica k Zoologickej záhrade 1, 040 01 Košice - Kavečany

Právna forma : príspevková organizácia

IČO: 00083089

DIČ: 2020764548

V zmluvných veciach zastupuje: Mgr. Erich Kočner – riaditeľ ZOO

Bankové spojenie: Prima banka Slovensko a.s.

Číslo účtu IBAN : SK03 5600 0000 0004 1725 3003

 a

**Predávajúci :**

Názov**:**

Sídlo:

Právna forma :

IČ:

DIČ:

V zmluvných veciach zastupuje:

Bankové spojenie:

Číslo účtu IBAN :

**Čl. I**

**Východiskové podklady**

Podkladom pre uzavretie tejto rámcovej dohody na zabezpečenie dodávok krmiva pre tulene– sleď morský nepitvaný celý, pre ZOO Košice je ponuka úspešného uchádzača , predložená v rámci zákazky „ Krmivo pre tulene - sleď morský nepitvaný celý ” zo dňa ................ podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice ZOO o VO.

**Čl. II**

**Predmet rámcovej dohody**

1. Predmetom tejto rámcovej dohody (ďalej len dohoda ) je zabezpečenie dodávok krmiva pre tulene - sleď morský nepitvaný celý, mrazený, veľkosť 20 - 25 cm, podľa špecifikácie a jednotkovej ceny – Cenová ponuka uchádzača, ktorá tvorí prílohu k tejto zmluve vrátane súvisiacich služieb. Krmivo – ryby musia spĺňať požiadavky: tovar má spĺňať kritéria mrazených potravín, obal nepoškodený. Dodávka predmetu zákazky na základe objednávky/ predpoklad: zákazka rozdelená na 5 x v priebehu roka / na miesto určenia do ZOO Košice, Ulica k Zoologickej záhrade 1, Košice vrátane služieb spojených s dodaním a vyložením tovaru.

**Čl. III**

**Miesto plnenia**

1. Miestom plnenia je areál ZOO Košice - sídlo kupujúceho, Ulica k zoologickej záhrade 1, 040 01 Košice - Kavečany.

**Čl. IV**

**Termín, obsah a spôsob plnenia**

1. Plnenie bude realizované formou písomných objednávok podľa potrieb kupujúceho, v ktorých vyšpecifikuje druh predmetu zmluvy v súlade s prílohou tejto zmluvy,  požadované množstvo a požadovaný termín dodávky.
2. Predávajúci sa zaväzuje dodávať tovar a poskytovať súvisiace služby na základe písomných objednávok kupujúceho uvedených v bode 1.
3. Za záväznú písomnú objednávku sa považuje objednávka doručená osobne, emailom alebo faxom. Predávajúci po prevzatí objednávky potvrdí kupujúcemu deň dodania tovaru a služby.
4. Predmet každej písomnej objednávky si odsúhlasia a potvrdia zodpovední zástupcovia oboch zmluvných strán.
5. Dodávka predmetu objednávky sa považuje za splnenú odsúhlasením a podpísaním dodacieho listu zodpovednými osobami obidvoch zmluvných strán.
6. Pri plnení predmetu tejto dohody sa predávajúci zaväzuje dodržiavať všeobecne záväzné predpisy, technické normy a dojednania tejto rámcovej dohody.

**Čl. V**

**Cena**

1. Jednotková cena predmetu tejto rámcovej dohody vyplýva z cenovej ponuky predávajúceho ako úspešného uchádzača, predložená v rámci zákazky „ krmivo pre tulene - sleď morský nepitvaný celý ” zo dňa ................. podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice ZOO o VO .
2. V dohodnutých jednotkových cenách uvedených v Prílohe tejto rámcovej zmluvy sú zahrnuté všetky náklady predávajúceho súvisiace s plnením predmetu zákazky vrátane DPH.
3. Príloha obsahuje predpokladané množstvo tovaru a služieb na 12 mesiacov, odo dňa podpisu zmluvy

 Celková cena dodávok a služieb podľa Prílohy pre kupujúcim predpokladané množstvo na základe úspešnej ponuky predávajúceho vo verejnom obstarávaní **je ..............EUR bez DPH.**

1. Zmluvné strany sú povinné sledovať plnenie finančného objemu uvedeného v bode 5, čl. V.
2. Predávajúci sa zaväzuje, že pri opakovanom plnení spočívajúcom v dodaní tovaru počas trvania rámcovej dohody sa cena tovaru určuje s ohľadom na vývoj cien porovnateľných tovarov na trhu, pričom ak sú ceny na trhu nižšie než je cena určená rámcovou dohodou zmluvné strany určia cenu vzájomnou dohodou najviac v sume priemeru medzi tromi najnižšími cenami zistenými na trhu.
3. Právo na zaplatenie ceny vzniká predávajúcemu dodaním tovaru spôsobom v súlade s rámcovou dohodou a konkrétnou písomnou objednávkou.

**Čl. VI**

**Platobné podmienky**

1. Cena za splnenie predmetu objednávky bude uhradená na základe faktúry vystavenej kupujúcemu predávajúcim podľa náležitostí ustanovených podľa zákona 222/2004 Z.z. o dani z pridanej hodnoty v znení neskorších predpisov, obsahujúcej údaje v zmysle Obchodného zákonníka, ako aj číslo rámcovej dohody. Neoddeliteľnou prílohou faktúry bude potvrdená písomná objednávka.
2. Predávajúci vyhotoví faktúru za splnený predmet objednávky v lehote do 10 dní odo dňa splnenia predmetu objednávky a odošle ju kupujúcemu.
3. Lehota splatnosti riadne vystavenej a doručenej faktúry je 30 dní odo dňa jej preukázateľného doručenia kupujúcemu.
4. V prípade, ak faktúra nebude obsahovať potrebné náležitosti, má kupujúci právo vrátiť faktúru predávajúcemu na prepracovanie.

**Čl. VII**

 **Záruka, zodpovednosť za vady a za škodu**

1. Predávajúci zodpovedá za množstvo, kvalitu dodaného tovaru a správnu realizáciu súvisiacich služieb. Predávajúci  zodpovedá za to, že tovar v čase plnenia nemá zjavné nedostatky a vady.
2. Kupujúci je povinný v prípade zistenia vád a nedostatkov písomne oznámiť túto skutočnosť predávajúcemu bez zbytočného odkladu po ich zistení.
3. Oznámenie o vadách musí obsahovať:
	1. Číslo rámcovej zmluvy a objednávky,
	2. Názov a typ reklamovaných tovarov alebo služby,
	3. Reklamované množstvo, pokiaľ v čase reklamácie je možné ho jednoznačne určiť,
	4. Miesto,
	5. Popis vady.
4. Predávajúci sa zaväzuje vyriešiť oprávnenú reklamáciu do 15 dní od dňa uplatnenia reklamácie. O termíne a spôsobe vyriešenia reklamácie predávajúci bezodkladne informujem kupujúceho**.**

**Čl. VIII**

**Sankcie**

1. V prípade, že predávajúci nedodrží dobu plnenia, dohodnutú v príslušnej objednávke, uhradí kupujúcemu zmluvnú pokutu vo výške 0,02 % z ceny nesplneného predmetu objednávky za každý deň omeškania.
2. V prípade omeškania kupujúceho s úhradou faktúry uhradí tento predávajúcemu úrok z omeškania vo výške 0,02 % z neuhradenej sumy za každý deň omeškania**.**
3. Dohodnuté zmluvné pokuty a sankcie povinná strana zaplatí strane oprávnenej do 30 dní odo dňa ich uplatnenia.

**Čl. IX**

**Platnosť rámcovej zmluvy**

1. Táto rámcová dohoda sa uzatvára na dobu určitú na obdobie 12 mesiacov od jej podpísania oboma zmluvnými stranami resp. do vyčerpania finančného limitu ................ € bez DPH.
2. Ukončenie rámcovej dohody pred uplynutím doby trvania podľa bodu 1. článku IX tejto dohody môžu zmluvné strany riešiť výpoveďou, pričom musí byť uvedený dôvod výpovede.
3. Výpovedná lehota je dvojmesačná a začína plynúť od prvého dňa nasledujúceho mesiaca po doručení písomnej výpovede druhej zmluvnej strane.

**Čl. X**

**Záverečné ustanovenia**

1. Rámcová dohoda nadobúda platnosť podpísaním oprávnenými zástupcami oboch zmluvných strán.
2. Ostatné právne vzťahy, výslovne neupravené touto  rámcovou dohodou, sa budú riadiť príslušnými ustanoveniami Obchodného zákonníka a všeobecne záväznými právnymi predpismi platnými v Slovenskej republike.
3. Rámcová dohoda je vyhotovená v 2 vyhotoveniach, pričom každé vyhotovenie zmluvné strany prehlasujú za originál, z ktorých po podpise je jedna určená pre kupujúceho a jedna pre predávajúceho.
4. Táto rámcová dohoda nadobúda účinnosť dňom nasledujúcim po dni jej zverejnenia na web stránke obstarávateľa - kupujúceho.
5. Zmluvné strany súhlasia so zverejnením rámcovej dohody na web stránke obstarávateľa -kupujúceho.
6. Neoddeliteľnou súčasťou tejto zmluvy je Príloha – Cenová ponuka uchádzača, obsahujúca opis jednotlivých položiek predmetu zákazky, jednotkových cien bez DPH a s DPH ako aj predpokladané množstvo na 12 mesiacov.
7. Súhlasím so spracovaním osobných údajov /GDPR/ podľa ustanovení zákona 18/2018 Z.z. o ochrane osobných údajov. Dotknutá osoba svojím podpisom potvrdzuje, že bola oboznámená s uvedenými informáciami a súhlasí s nimi.

V Košiciach dňa: \_\_.\_\_.2023 V Košiciach dňa: \_\_.\_\_.2023

------------------------------------------------- -----------------------------------------------

 za predávajúceho za kupujúceho

Príloha : Cenová ponuka uchádzača zákazky krmivo pre tučniaky

|  |  |  |  |  |  |  |  |
| --- | --- | --- | --- | --- | --- | --- | --- |
| p.č. | špecifikácia predmetu zákazky | Predpokladané nakupované množstvo v MJ na 12 mesiacov  | MJ | Cena za MJ v € bez DPH | Sadzba DPH % | cena za predpokladané nakupované množstvo v € bez DPH | cena za predpokladané nakupované množstvo s DPH |
| 1. | sleď morský nepitvaný celý , veľkosť 20 až 25 cm | 4500 |  kg  |  |  |  |  |
|  | **Celková cena vrátane dopravy** |  |   |   |  |  |  |
|  |  |  |  |  |  |  |  |

------------------------------------------------- -----------------------------------------------

 za predávajúceho za kupujúceho